A sa chi adoro

Cun su sorrisu amabile e gentile,
Sincera, generosa in su trattare,
As fattu custu coro innamorare.
Donosa e de carattere umile

As geniu, elegansa femminile,
Tenes virtude cun bontade impare.
In su giardinu ‘e rosas de ammirare
Bella che tie non b’est sa simile.

Pro me ses tue reina de chida
Bella che i su sole ‘e s’oriente,
Isplendida comente s’aurora.

Giuradu apo de t’amare in vida
Dedichende a tie coro e mente
Continu t’apo amada e t’amo ancora.

Ulassa, mese e triulas 2005